**Anexa 6**

**Model Contract de Asociere/Parteneriat**

**în cadrul Programului Județean de Dezvoltare Locala Dâmbovița**

|  |  |
| --- | --- |
| **Consiliul Județean Dâmbovița**  **Nr. ................../.................** | **U.A.T. ..............................**  **Nr. ................../.................** |

**CONTRACT DE ASOCIERE/PARTENERIAT**

**în vederea realizării obiectivelor de investiții**

**prin Programul Județean de Dezvoltare Locală Dâmbovița**

**Art. 1. PĂRŢILE**

Între

JUDEȚUL DÂMBOVIȚA, prin CONSILIUL JUDEȚEAN DÂMBOVIȚA, cu sediul în Piața Tricolorului, nr.1, Târgoviște, reprezentat prin domnul ............................, - președinte, pe de o parte în calitate de asociat prim

și

UNITATEA ADMINISTRATIV TERITORIALĂ municipiu/oraș/comună............., prin Consiliul Local ............ cu sediul în..........................., reprezentat prin domnul/doamna ................... –primar al municipiului/orașului/comunei, pe de altă parte, în calitate de asociat secund

În baza:

- Hotărârii Consiliului Județean Dâmbovița nr................. privind aprobarea bugetului Consiliului Județean Dâmbovița, pe anul......., și a Hotărârii Consiliului Local al UAT............., nr. .......... privind aprobarea bugetului UAT ........................ pe anul..............,

- Hotărârii Consiliului Județean Dâmbovița nr. ........privind aprobarea asocierii/parteneriatului dintre Județul Dâmbovița prin Consiliul Județean Dâmbovița și UAT.... prin Consiliul Local.............. în vederea realizării unor obiective de investiții/dotării/proiecte/lucrări sau servicii de interes public,

- Hotărârii Consiliului Local .............. nr. ........privind aprobarea asocierii/parteneriatului dintre UAT................. prin Consiliul Local.............. și Județul Dâmbovița prin Consiliul Județean Dâmbovița, în vederea realizării unor obiective de investiții/dotării/proiecte/lucrări sau servicii de interes public au convenit următoarele:

**Art. 2. OBIECTUL CONTRACTULUI**

Obiectul acestui contract de asociere/parteneriat îl reprezintă, realizarea proiectului privind obiectivul de investiții/ dotări/achiziții echipamente: .......................*titlul proiectului*.

**Art. 3. TERMENUL CONTRACTULUI**

(1)Prezentul contract intră în vigoare la data semnării acestuia și are valabilitate, până la data depunerii Raportului Final de către Consiliul Local al municipiului/orașului/comunei la direcția de specialitate a Consiliului Județean Dâmbovița.

(2) Implementarea proiectului va începe din ziua următoare datei semnării contractului de asociere/parteneriat.

**Art. 4. ÎNCETAREA CONTRACTULUI DE ASOCIERE/PARTENERIAT**

Contractul de finanțare încetează în următoarele cazuri:

1. la expirarea termenului prevăzut la art.3.
2. cu acordul părților contractante.
3. prin nerespectarea clauzelor contractuale, constatarea făcându-se de organele de control abilitate prin lege.

**Art. 5. APORTURILE PĂRȚILOR**

(1) Valoarea totală pentru realizarea proiectului eligibil pentru finanțare este estimată la ..............., inclusiv TVA , în conformitate cu cererea de finanțare.

(2) Contribuția Consiliului Județean Dâmbovița este de ................, inclusiv TVA, reprezentând un procent din valoarea contractului de ........... .

(3) Contribuția Consiliului Local al municipiului/orașului/comunei este de ............, inclusiv TVA, reprezentând un procent din valoarea contractului de ........... .

(4) În anul ............ părțile alocă următoarele sume:

- Consiliul Județean Dâmbovița suma de ............. , inclusiv TVA.

- Consiliul Local al municipiului/orașului/comunei suma de ............. , inclusiv TVA.

**Art. 6. OBLIGAȚIILE PĂRȚILOR**

**A Consiliul Județean Dâmbovița se obligă:**

1. Să asigure transmiterea sumelor acordate pentru cofinanțarea proiectului în contul deschis la Trezoreria .........................., municipiul/orașul/comuna .............................,
2. Să desemneze reprezentanți/salariați ai Consiliului Județean Dâmbovița, din direcția de specialitate a acestuia, care să verifice corespondența între suma alocată și documentele solicitate la decontare, conform Ghidului solicitantului pentru asocierea/parteneriatul județului Dâmbovița prin Consiliul Județean Dâmbovița cu unitățile administrativ-teritoriale din județul Dâmbovița în cadrul Programului Judeţean de Dezvoltare Locală pentru perioada 2021-2024.
3. Să desemneze doi reprezentanți din partea Consiliului Județean Dâmbovița, care să participe la recepția la terminarea lucrărilor care fac obiectul asocierii/parteneriatului, în calitate de invitați.

**B Consiliul Local al municipiului/orașului/comunei se obligă:**

1. Să deruleze, să urmărească și să verifice lucrările prin personal calificat și autorizat și să efectueze recepția la terminarea lucrărilor în conformitate cu legislația în vigoare sau, după caz, respectarea legislației în vigoare privind achiziția de dotări/echipamente etc.
2. Să răspundă pentru derularea procedurilor de achiziții publice în conformitate cu prevederile Legii nr. 98/2016 – privind achizițiile publice, cu modificările și completările ulterioare.
3. Să utilizeze sumele virate de Consiliul Județean Dâmbovița conform destinației. Angajarea fondurilor se va efectua numai pe bază de documente justificative și cu respectarea dispozițiilor legale în vigoare.
4. Să gestioneze sumele totale destinate finanțării acestui obiectiv potrivit normelor în vigoare. Decontarea cererilor de plată se va face în conformitate cu sumele stabilite prin prezentul contract de asociere/parteneriat, și în baza solicitărilor făcute.
5. Să solicite Consiliului Județean Dâmbovița doi reprezentanți care să participe la recepția la terminarea lucrărilor ce fac obiectul contractului de asociere/parteneriat, în calitate de invitați.

**Art.7. PROCEDURI DE PLATĂ**

1. Plățile vor fi efectuate de Consiliul Județean Dâmbovița în baza prezentului contract încheiat între Consiliul Județean Dâmbovița şi unitatea administrativ teriorială asociată/parteneră.
2. Finanţările se acordă în tranşe, în raport cu faza de execuţie a proiectului şi cu cheltuielile aferente prin virament bancar, din bugetul Consiliului Județean în contul asociatului/partenerului secund, pe bază de factură și **cerere de plată emise de UAT**.
3. Toate plăţile se vor face în baza facturilor și a cererilor de plată primite de la asociat/partener secund însoţite de copii conform cu originalul: a facturilor, proceselor verbale de recepţie pentru servicii, echipamente, utilaje, mijloace fixe, obiecte de inventar și situaţii de lucrări, după caz.
4. Direcția de specialitate din cadrul Consiliului Județean Dâmbovița cu atribuții în gestionarea Programului, verifică factura, cererea de plată și dacă este cazul, solicită clarificări.
5. Exemplarul facturii și cererii de plată confirmate cu ”bun de plată” se vor transmite de către direcția de specialitate care gestionează Programul, către Direcția economică, în vederea efectuării plății.
6. Fiecare parte asociată va face plățile în cadrul contractului în funcție de alocările bugetare, astfel încât, la finalul contractului de finanțare, fiecare dintre părți să-și onoreze obligațiile contractuale, plățile efectuate de unul din asociați nefiind condiționată de plata concomitentă a cotei celeilalte părți asociate, condiția fiind ca la finalul contractului fiecare dintre părți să aibă achitate obligațiile financiare.
7. În termen de cel mult 60 de zile de la finalizarea proiectului, asociatul secund este obligat să depună la sediul Consiliului Județean Dâmbovița, Raportul final de activitate.
8. Nerespectarea de către asociatul/partenerul secund a obligaţiilor asumate prin contractul de asociere/parteneriat atrage obligarea acestuia la restituirea parţială sau integrală a sumelor primite, la care se adaugă dobânda legală calculată la sumele acordate, în condiţiile legii.
9. Modul de utilizare a sumelor acordate poate fi supus controlului asociatului/partenerului prim, precum şi celor cu atribuţii în domeniul controlului financiar-fiscal, în conformitate cu prevederile legale.
10. Sumele se vor reflecta în evidențele contabile ale Consiliului Județean Dâmbovița si ale ale UAT.
11. După finalizarea proiectului se va întocmi Procesul verbal de predare – primire pentru valoarea achitată în cadrul contractului de asociere/parteneriat.

**Art.8. RAPORTAREA**

1. Asociatul/partenerul secund trebuie să întocmească și să înainteze Consiliului Județean Dâmbovița un Raport final ce urmează a fi transmis în maxim 60 de zile de la data finalizării proiectului.
2. Acest raport va conţine:

O componentă narativă - care va cuprinde informaţii despre activităţile realizate, principalele realizări faţă de scopul si obiectivele stabilite, rezultatele obţinute, dificultăţile întâmpinate.

O componentă financiară –care va conține informații despre modul de utilizare a fondurilor primite și cheltuite inclusiv cele cheltuite din surse proprii pentru cheltuielile eligibile și neeligibile.

De asemenea, pe parcursul implementării proiectului, asociatul/partenerul secund va prezenta la cerere, în scris, telefonic sau prin orice variantă de comunicare, informaţii despre stadiul de implementare al proiectului.

**Art. 9 ALTE CLAUZE**

1. UAT-urile în calitate de asociați/parteneri secunzi ai prezentului contract răspund, în condițiile legii, de utilizarea sumelor primite pentru realizarea obiectului contractului.
2. În cazul modificărilor de taxe și impozite care vor modifica valoarea contractului de asociere/parteneriat, se vor încheia acte adiționale de actualizare a clauzelor contractuale, semnate de cei doi asociați.
3. Derularea proiectului în cadrul acestui contract de asociere/parteneriat se supune regulilor din domeniul achizițiilor publice, reglementate prin Legea nr. 98/2016 – privind achizițiile publice, achiziții de care răspund asociații /parteneri secunzi.
4. Situațiile de forță majoră exonerează părțile de răspundere în ceea ce privește îndeplinirea obligațiilor ce le revin.
5. Partea care invocă forța majoră este obligată să notifice celeilalte părți, în termen de 5 zile, producerea evenimentului și să ia măsurile posibile în vederea limitării consecințelor lui.
6. Modificarea prevederilor cuprinse în prezentul contract se face numai cu acordul părților, prin act adițional, semnat de către cei doi asociați/parteneri.
7. Litigiile de orice fel, decurgând din executarea prezentului contract, se vor soluționa, în principal, pe cale amiabilă și în subsidiar, de către instanțele judecătorești competente.
8. Dispozițiile prezentului contract se vor completa cu prevederile legale în materie.

Prezentul contract s-a încheiat în 2 exemplare, câte unul pentru fiecare parte, în limba română, astazi ......................

|  |  |  |
| --- | --- | --- |
| **CONSILIUL JUDEŢEAN DÂMBOVIŢA** | | **CONSILIUL LOCAL AL MUNICIPIULUI/ORAȘULUI/COMUNEI** |
| **PREȘEDINTE**  **SECRETAR GENERAL,** | | **PRIMAR,**  **SECRETAR GENERAL,** |
| **DIRECŢIA ECONOMICĂ,**  **DIRECTOR EXECUTIV** |  | **CONTABIL,** |
|  |  |  |
|  |  |  |
| **DIRECŢIA** **JURIDICĂ,**  **CONTENCIOS, ADMINISTRAREA PATRIMONIULUI**  **DIRECTOR EXECUTIV** |  |  |
|  |  |  |
| **DIRECȚIA DE STRATEGII,**  **PROGRAME ȘI INVESTIȚII,**  **DIRECTOR EXECUTIV** |  |  |
| **DIRECTIA TEHNICĂ,**  **DIRECTOR EXECUTIV** |  | **V I Z A T**  **CFP,** |
| **V I Z A T** **V I Z A T**  **CFP, SERVICIUL JURIDIC,**  **CONTENCIOS,** |  |  |